[bookmark: _GoBack]קראת לו "שמשון הגיבור" - וכאן יש קצת סכנה. בלי כוונה - אנו עלולים לצייר את שמשון כבוגר מצטיין במכון כושר, ולצייד את הילדים במוטיבציה לבחור במסלול הזה בהמשך חייהם.
כמובן, לי שום התנגדות למסלול כזה. אדרבה, כידוע, "ההתעמלות שצעירי ישראל...מחזקת את כוחם הרוחנית של גדולי הסוד.."(הפסקה המפורסמת מאורות). אך לא שמשון הוא הכתובת לענין הזה. 

הנביא מאריך מאוד בפרק שלם לברר את יסוד הולדתו של שמשון הצדיק. כל פרק י"ג בשופטים - פרק שלם הנביא "מבזבז" על משהו שנראה ממש כלא עיקר. ולא בכדי. כל הולדתו מיוסדת על לידה בקדושה - נזיר קדוש. גם לידתו וגם במהלך חייו. זהו סוד כוחו ה"לא אנושי". מייצרי הסדרה "סטיב אוסטין" ו"סופר מן"  (למי ש"זכה" להכיר) - כנראה קיבלו את השראתם משמשון "הגיבור". אך זו לא היתה כוונתו של רבש"ע. 

כמו הניסים הגלויים שרבש"ע הרעיף אל עמ"י בצאתם ממצרים ובכניסתם לא"י, ואצל גדעון וכו' - מרוב אהבתו אותנו, כך גם פה היה צורך ב"נס על טבעי" - באדם עם כוחות על-אנושיים כדי להציל מהנוגש הפלישתי. והדרך להיותו אדם כזה, היתה דרך של קדושה - שמשון לא היה אדם גס ואכזרי, הוא היה איש שהקדושה היא מקור חייו, התורה היא הוויתו - ומכח המדרגה הגבוהה שהשיג, הצליח לעשות את מה שעשה. 

אגב חשוב, עמ"י בתקופתו של שמשון הצדיק עמ"י לא שב אל ה' - אז מדוע שלח ה' את שמשון להצילנו? זה לכאורה מנוגד למעגל המפורסם של ספר שופטים! אלא מאהבת ה' אותנו. גם בשעה שחלילה איננו עושים רצונו של מקום, ה' מרעיף עלינו אהבתו, בבחינת "כולך יפה רעייתי ומום אין בך"...


עד כאן בקיצור. 

